**Pojasno propusni filtar** (eng. band-pass filter), jedna od osnovnih vrsta električnog filtra.

Gotovo svi elektronički uređaji danas imaju neku vrstu filtra te je svijet današnjice bez njih nezamisliv.

Primjenjuje ga se u elektroničkim uređajima radi uklanjanja smetnja ili šumova. Uz njega, za uklanjanje se služimo kvalitetnim uzemljenjem ili metalnim oklopom (Faradayev kavez), a kad želimo nadzirati područjem frekvencija koje želimo eliminirati i/ili propustiti, služimo se propusnim filtrima, koje ovisno o frekventnoj karakteristici dijelimo na: niskopropusni filtar (eng. low pass filter), visokopropusni filtar (eng. high pass filter), pojasno propusni filtar (eng. band pass filter), pojasno nepropusni filtar (eng. band reject filter) i uskopojasni (rezonantni) filtar (narrow band filter).

Pojasno propusni filtar pravimo kombinacijom niskopropusnog i visokopropusnog filtra. Ne može ga se sastaviti pukim spajanjem u seriju spoje RC i CR kruga, jer bi CR krug opteretio izlaz RC kruga te tako znatno promijenio ovisnost sveukupnog pojačanja o frekvenciji. Sljedilo između izlaza RC i ulaza CR kruga jedno je od rješenja. Odnosno, kaskadnim spajanjem dvaju filtara, visoko propusnog CR ili RL filtera i nisko propusnog RC ili LR filtra dobivamo pojasno propusni filtar. Spojimo li elemente RLC u seriju, također imamo pojasno propusni filter ali je taj filter drugog reda, zbog dvaju reaktivnih elemenata u svom dizajnu.

Pojasno propusni filtar je prigušuje signale frekvencija i 0 < ω < ωdg i ωgg < ω < {\displaystyle \infty }, pri čemu je:

* ωdg — donja granična frekvencija
* ωgg — gornja granična frekvencija

Područjem prigušenja signala naziva se *nepropusno područje*. Između dviju graničnih frekvencija je spektar signala koji ovaj filter propušta i to područje naziva se propusno područje i označava se slovima BW (od eng. bandwidth). Što je manje propusno područje to je veća selektivnost pojasno propusnog filtera. Rezonantna frekvencija pojasno propusnog RLC filtera izračunava se iz:

ωr = (ωdg \* ωgg)-2

Izvori
------

1. ↑  PMF Split Mario Nižetić/Nepoznati i manje poznati pojmovi pri prijevodu: engleski - hrvatski (25.6.2018 12:48:00) (Nepoznati engleski pojmovi) Split: svibanj, 2002./str. 36/ pristupljeno 11. prosinca 2019.
2. ↑  Repozitorij ETF Osijek Josip Žalac/Osnovni tipovi filtera/Osijek, 2015./pristupljeno 11. prosinca 2019.
3. ↑  Nacionalna i sveučilišna knjižnica u Zagrebu Antun Dino Belegić/ Osnovni tipovi pasivnih filtera/ Fakultet elektrotehnike, računarstva i informacijskih znanosti Osijek / Osijek, 2019./ str. 3 / pristupljeno 11. prosinca 2019.
4. ↑  PMF Zagreb Praktikum iz Osnova elektronike. Vježba 8. Operacijsko pojačalo/ str. 1 / pristupljeno 11. prosinca 2019.
5. ↑  PMF Zagreb Praktikum iz Osnova elektronike. Vježba 8. Operacijsko pojačalo/ str. 3-4 / pristupljeno 11. prosinca 2019.
6. ↑  Nacionalna i sveučilišna knjižnica u Zagrebu Antun Dino Belegić/ Osnovni tipovi pasivnih filtera/ Fakultet elektrotehnike, računarstva i informacijskih znanosti Osijek / Osijek, 2019./ str. 50 / pristupljeno 11. prosinca 2019.
7. ↑  Nacionalna i sveučilišna knjižnica u Zagrebu Antun Dino Belegić/ Osnovni tipovi pasivnih filtera/ Fakultet elektrotehnike, računarstva i informacijskih znanosti Osijek / Osijek, 2019./ str. 50 / pristupljeno 11. prosinca 2019.
8. ↑  Nacionalna i sveučilišna knjižnica u Zagrebu Antun Dino Belegić/ Osnovni tipovi pasivnih filtera/ Fakultet elektrotehnike, računarstva i informacijskih znanosti Osijek / Osijek, 2019./ str. 52 / pristupljeno 11. prosinca 2019.